NIMESSÄ ON VOIMA 1/2
Mitä kaikkea nimessä on? Identiteetti, voima, tunnistaminen?
Nimeen sisältyy paljon.
Yksi nimi on kaikkia muita nimiä suurempi ja korkeampi.
Voittamaton istuu korkeuksissa.
Vuoretkin kumartavat, kun korotamme Häntä.
Ei ole toista nimeä, ei ole toista nimeä.
Jeesus Kristus, Jumalamme.
Ei ole toista nimeä. Jeesus, kaikkein suurin nimi.
Kiitos, että katsot ohjelmaa. Puhun siitä, ettei ole toista nimeä.
Pietarikin sanoi niin, ja se on totta. Jeesuksen nimi on kaikkein korkein.
Puhun siitä auktoriteetista, joka sinulla on Jeesuksen nimessä.
Pidän kovasti tästä laulusta: -
"Yksi nimi on kaikkein tärkein, -
Hänen maineensa kestää kauemmin kuin maailma, jonka Hän loi.
Hänen ylistyksensä kaikuu tähtien takana ja soi sydämissämme -
Hän on kaikkein suurin.
Yksi nimi on kaikkein tärkein, -
Hänen maineensa kestää kauemmin kuin maailma, jonka Hän loi."
Voimallisia sanoja. Kun poikani Ben oli parivuotias, -
seurakuntamme kokoontui erään koulun pienessä jumppasalissa.
Se kävi pian pieneksi, ja muutimme upouuteen varastorakennukseen.
Muutto oli meille suuri askel. Noihin aikoihin työturvallisuutta -
ei kai pidetty kovin tärkeänä. Toimistomme olivat yläkerrassa, -
ja porraskuilun ympärillä oli kaide, joka esti ihmisiä putoamasta alas, -
mutta se oli pelkkä kaide tolppien varassa. Tolppien väli oli tyhjä.
Kuten sanoin, Ben oli 2- tai 3-vuotias.
Kerran istuin toimistossani, kun jostain kuului kammottava mätkähdys.
Kaikki kuulivat sen yhtä aikaa, ja oli kuin rakennus olisi tärissyt.
Juoksin alas toivoen, ettei se olisi ollut Ben.
Poikani oli pudonnut kaiteen aukosta pää edellä alempaan kerrokseen -
paljaalle betonilattialle.
Hänellä oli kallonmurtuma ja päässä haava, jonka arpi on yhä näkyvissä.
Hän on sittemmin saanut lisää arpia mm. rugbypelissä ja autokolarissa.
Pahinta kuitenkin oli, että kun juoksin poikani luokse, -
huomasin, että hän ei hengittänyt. Hän oli aivan sininen.
Tuo hetki tuntui kestävän ikuisuuden. Bobbie ja minä olimme paikalla -
ja koimme olomme täysin avuttomiksi. Emme osanneet tehdä mitään.
Ben ei vieläkään hengittänyt, joten tein ainoan asian, jonka osasin tehdä.
Huusin: JEESUS! En tiedä, johtuiko se siitä, että Ben säikähti huutoani -
vai tuossa nimessä olevasta voimasta, mutta silloin hän alkoi hengittää.
Kiitän Jumalaa siitä, että vanhempani opettivat minulle, -
millainen voima Jeesuksen nimessä on. Kuten kaikki vanhemmat tietävät, -
joskus emme voi tehdä mitään muuta kuin huutaa Jeesuksen nimeä.
Kun Pietari ja Johannes olivat menossa temppeliin -
Apostolien tekojen luvussa 3, hekin toimivat tuossa nimessä.
Siellä oli ns. Kaunis portti, joka oli nimensä veroinen.
Se oli pronssia ja niin koristeellinen, että Josefus sanoi sen olleen -
kultaa ja hopeaa kauniimpi. Tuo portti oli valtavan iso.
Se oli 23 metriä korkea -
ja niin raskas, että sen avaamiseen ja sulkemiseen tarvittiin 20 miestä.
Eräs rampa mies tuotiin tuolle portille joka päivä 40 vuoden ajan.
Hän oli ollut portin luona tuhansia kertoja, muttei ollut astunut siitä -
rukoushuoneeseen, joka edusti Jumalan läsnäoloa maan päällä.
Usein elämässä pääsemme siihen pisteeseen, että tarvitsemme ihmettä.
Tarvitsemme sitä, että Jumalan voima puuttuu asioihin.
Pääsemme tähän asti, mutta emme aina tiedä, -
miten päästä tuon hetken läpi ihmeeseen ja rukousvastaukseen.
Luen tämän kertomuksen jakeesta Apt. 3:3 alkaen.
"Nähdessään Pietarin ja Johanneksen, -
kun he olivat menossa pyhäkköön, hän pyysi heiltä almua.
Niin Pietari ja Johannes katsoivat häneen kiinteästi, ja Pietari sanoi: -
'Katso meihin'. Ja hän tarkkasi heitä odottaen heiltä jotakin saavansa.
Niin Pietari sanoi: 'Hopeaa ja kultaa ei minulla ole, mutta mitä minulla on, -
sitä minä sinulle annan: -
Jeesuksen Kristuksen, Nasaretilaisen, nimessä, nouse ja käy.'
Ja hän tarttui hänen oikeaan käteensä ja nosti hänet ylös; -
ja heti hänen jalkansa ja nilkkansa vahvistuivat, ja hän hypähti pystyyn, -
seisoi ja käveli; ja hän meni heidän kanssansa pyhäkköön..."
Hän meni paikkaan, johon ei ollut koskaan voinut mennä.
Hän oli ollut tuhansia kertoja temppeliin vievän portin luona, -
mutta nyt hän pystyi menemään heidän kanssaan portin läpi -
Jumalan voimaan, lupaukseen ja huolenpitoon.
Hän pystyi tekemään asioita, joihin ei ollut ennen pystynyt.
Hän meni ensi kertaa portista sisään. Nyt hän pystyi kävelemään -
ja jopa hypähtelemään ja ylistämään, eikä se taatusti näyttänyt tältä.
Hän käveli, hyppi ja ylisti Jumalaa koko sydämestään.
Etkö itsekin tekisi niin? Yhtäkkiä hän pystyi tekemään uusia asioita.
Tärkeää tässä on se, että Pietari tiesi, ettei tämä ollut tapahtunut -
hänen omassa voimassaan. Kyse ei ollut siitä, mitä hänellä oli.
Hänellä, kuten monella meistäkään, ei ollut kultaa eikä hopeaa.
Pietari tiesi, mitä hänellä ei ollut, -
eikä rikkauksista olisikaan ollut miehelle mitään apua.
Pietari ymmärsi myös, ettei kyse ollut hänestä tai hänen voimastaan.
Tuon ihmeen nähtyään kaikki nimittäin rynnivät hänen luokseen.
Kuuntele, mitä Pietari sanoi ramman miehen paranemisen jälkeen.
Apt. 3:11 "Ja kun hän yhä pysyttäytyi Pietarin ja Johanneksen seurassa, -
riensi kaikki kansa hämmästyksen vallassa heidän luoksensa -
niin sanottuun Salomon pylväskäytävään. Sen nähdessään -
Pietari rupesi puhumaan kansalle ja sanoi: 'Israelin miehet, -
mitä te tätä ihmettelette, tai mitä te meitä noin katselette, -
ikäänkuin me omalla voimallamme tai hurskaudellamme -
olisimme saaneet hänet kävelemään.'"
Pietari tiesi, että kyse ei ollut siitä, mitä hänellä oli tai ei ollut.
Hänellä oli kuitenkin jotain parempaa kuin kulta tai hopea, -
ei tosin omassa voimassaan, vaan Jeesuksen nimessä.
Sinullakin on tuo nimi. Sillä ei ole väliä, mitä sinulta puuttuu -
tai mitä koet omistavasi. Nimiimme liittyy aina rajoituksia, -
eikä noiden rajojen saavuttamiseen mene kovinkaan kauaa.
On hienoa tietää, että meillä on nimi, johon voimme turvautua.
Tuo nimi on Jeesuksen nimi, joka on kaikkien nimien yläpuolella.
Saarnani aihe on se, että Jeesuksen nimessä on voimaa.
Viimeksi puhuimme siitä, että vain Jeesuksen nimen kautta -
pääsemme sisään ahtaasta portista. Sinne johtaa vaikea tie, -
mutta sillä tiellä voimme elää rikasta elämää ja löytää upean tulevaisuuden.
Vain tuo yksi nimi takaa meille pääsyn portista sisään.
Tänään puhun tuon nimen voimasta.
Valitettavasti haluamme aina keskittyä ihmisiin.
Jonkun mielestä Hillsong-ylistyksessä on kyse jostakin ylistyksenjohtajasta.
Jonkun mielestä eräässä kirkossa on tärkeintä sen tatuoitu pastori.
Jotkut haluavat keskittyä minuun ja Bobbieen tai Hillsong-brändiin.
Tärkeintä ei ole koskaan ollut Hillsong-niminen seurakunta, -
vaan Pelastaja, jonka nimi on Jeesus.
Ei ole toista nimeä kuin Jeesuksen nimi.
Pietari kysyi: "Mitä te meitä katsotte, ikään kuin me olisimme itse saaneet -
hänet kävelemään?"
Apostolien tekojen luvussa 10 tapahtui jotain samankaltaista.
Siellä puhutaan Korneliuksesta, arvovaltaisesta sotapäälliköstä, -
joka halusi tuntea Jeesuksen.
Nähdessään Pietarin hän polvistui. Kuuntele, mitä Pietari vastasi hänelle.
Apt. 10:25―26 "Ja kun Pietari oli astumassa sisään, meni Kornelius -
häntä vastaan, lankesi hänen jalko- jensa juureen ja kumartui maahan.
Mutta Pietari nosti hänet ylös sanoen: 'Nouse; minäkin olen ihminen'."
Kornelius halusi palvoa Pietaria.
Luultavasti maailman suurin tai ainakin kuuluisin kirkko -
sijaitsee Roomassa Pietarin aukiolla. Pietari on kuulemma haudattu sinne.
Tuo Vatikaanissa sijaitseva kirkko on uskomattoman upea.
Se on niin iso, että sen sisälle mahtuisi 60 000 ihmistä.
Sen keskilaiva on 211 metriä pitkä.
Rugbykentän pituus päästä päähän on 88 metriä, -
ja useimmat urheilukentät ovat noin satametrisiä.
Tuo valtava basilika on siis kaksi kertaa niin iso.
Sen 132-metrinen kupoli on yksi maailman korkeimmista.
Kirkon keskellä on valtava pronssipatsas, joka esittää Pietaria.
Satojen vuosien ajan pyhiinvaeltajat ovat jonottaneet tuon patsaan luo.
He joko koskettavat tai suutelevat Pietarin isovarvasta, -
ja patsaan pronssi on kulunut pois siitä kohdasta.
Yhä edelleen ihmiset haluavat heittäytyä palvoen Pietarin jalkoihin.
Yhä edelleen keskitymme ihmisiin ja liitämme asioihin heidän nimensä.
Jos Jumala siunaa seurakuntaansa, mietimme, kenen ansiota se on.
Jos Jumala siunaa jotakuta, otamme siitä kunnian itsellemme.
Se on surullista, koska meidän nimeemme liittyy aina rajoitteita.
Raamatussa Jumalan kunniaa merkitsevä sana on kabod.
Se tarkoittaa arvoa ja painavuutta.
Kun annamme kunnian Jumalalle, ymmärrämme, -
että Hän on se, joka painaa, ja me olemme todella köykäisiä.
Jos taas otamme kunnian itsellemme, yritämme lisätä arvoamme.
Oman nimemme voimassa emme näe Jumalan koko suunnitelmaa.
Voimme tehdä vaikutuksen itseemme, mutta meidän pitää ymmärtää, -
että kaikki on vain Jumalan armoa. Kaikessa on kyse Hänen voimastaan.
Ei ole muuta nimeä kuin Jeesus.
Nuorena matkustelin paljon. Aikani kävi lentokoneessa pitkäksi, -
joten aloin katsella passiani ja siinä olevia eri maiden leimoja.
Minusta oli hienoa, että olin käynyt niin monessa maassa.
Silloin keräilin leimoja, nykyisin ne vain täyttävät passin liian nopeasti.
Ihaillessani passia Pyhä Henki sanoi: -
"Pikku juttu. Minä olen kaikissa noissa maissa samaan aikaan."
Se laittoi asiat oikeaan järjestykseen. Joskus luulemme olevamme jotakin, -
mutta emme ole mitään verrattuna Jumalan voimaan.
Tarvitsemme Jeesuksen voimaa, koska kohtaamme aina tilanteita, -
joissa oman nimemme voima loppuu kesken.
Jos ymmärrämme tuon nimen voiman, pääsemme kauniin portin läpi -
Jumalan ihmeisiin ja voimaan ja saamme tehdä uusia asioita -
ja käydä uusissa paikoissa. Kaikki tapahtuu tuon yhden nimen kautta.
Kertomus rammasta miehestä jatkuu luvussa 4.
Sanhedrin, juutalaisen lain ylin valvoja, kysyi Pietarilta jakeessa 7: -
"Millä voimalla tai kenen nimeen te tämän teitte?"
Pietari vastasi jakeessa 10: "olkoon teille kaikille -
ja koko Israelin kansalle tiettävä, että Jeesuksen Kristuksen, -
Nasaretilaisen, nimen kautta, hänen, jonka te ristiinnaulitsitte, -
mutta jonka Jumala kuolleista herätti, hänen nimensä kautta tämä seisoo -
terveenä teidän edessänne."
Jae 12 "Eikä ole pelastusta yhdessäkään toisessa; -
sillä ei ole taivaan alla muuta nimeä ihmisille annettu, -
jossa meidän pitäisi pelastuman."
Pietari antoi kunnian Jumalalle eikä ottanut sitä itselleen -
tai antanut muiden asettaa häntä itseään keskipisteeseen.
Olen saanut päivittäin viestejä Michaelilta, joka on pienen pojan isä.
Michael ja hänen vaimonsa Naomi ovat kasvaneet seurakunnassamme.
Michael on Hillsong-musiikin tuottaja ja loistava kitaristi, -
joka matkustaa Hillsong Unitedin kanssa. Hän on myös upea tyyppi.
Tämä ihana nuoripari sai pari viikkoa sitten ensimmäisen lapsensa.
Kaikki meni hyvin siihen asti, kunnes he saivat sattumalta tietää, -
että vauvan sydämessä oli aukkoja.
Se on toki vaarallista, mutta niiden korjaaminen on rutiinitoimenpide.
Sydämen olisi pitänyt alkaa parantua, mutta se ei parantunut.
Sydän ei toiminut, ja vauva piti laittaa sydänkoneeseen.
Jostakin vuoti verta, ja lapsen ympärillä oli lukemattomia kirurgeja.
He raapivat hämmentyneinä päätään eivätkä antaneet kovin paljon toivoa.
Michaelille sanottiin, ettei sydämen toiminnasta ollut mitään takeita.
Lääkärit eivät keksineet, mistä veri oli peräisin.
He kokeilivat 3D-kuvannusta, mutteivät löytäneet mitään.
Lääkärit ihmettelivät asiaa, eikä mitään löytynyt vieläkään.
Kului päiviä, mutta sydän ei alkanut toimia, ja tilanne oli synkkä.
Vanhemmat, isovanhemmat ja seurakunta huusivat yhdessä avuksi -
yhtä ainoaa nimeä.
Tuollaisina aikoina huomaamme, että oma nimemme on rajallinen.
Vauva oli ollut koneessa monta päivää, eikä sydän toiminut.
Sitten kone piti irrottaa hetkeksi hyytymän poistamiseksi.
Ihme tapahtui, ja sydän alkoi sykkiä itsekseen.
Osa lääkäreistä säikähti, ja loput olivat innoissaan.
Siitä on kulunut jo monta päivää, ja sydän toimii edelleen.
Leikkaushaava on jo ommeltu kiinni.
Sain Michaelilta tänään tämän viestin: "Tässä viestissä on vain hyviä uutisia.
Poika paranee nopeaa vauhtia. Lääkärit ovat tyytyväisiä.
Lääkitystä on vähennetty, ja vauva liikuttaa usein varpaitaan -
ja puristaa käsiään nyrkkiin.
Hän availi silmiään tänä aamuna, mutta ne ovat vielä turvoksissa.
Rinnassa on kaksi letkua, mutta ne poistetaan tänään.
Hengityskonekin poistetaan pian. Tärkeintä on, että sydän toimii.
Vaara ei ole vielä ohi, joten olemme jatkaneet rukousta, -
että hän paranisi täysin".
Tästä tiedämme, että Jeesuksen nimessä on voima.
Haluan sanoa niin teille täällä Hillsissä kuin television katsojille: -
Tulipa elämässäsi vastaan mitä vain, -
älä koskaan aliarvioi voimaa, joka on tuossa nimessä.
Jeesuksen Kristuksen nimi on kaikkia nimiä korkeampi.
Kun Pietari ja Johannes kohtasivat avuttoman, ramman kerjäläisen -
matkallaan temppeliin, he käyttivät Jeesuksen nimeä.
Samassa hetkessä voima tuli miehen jalkoihin, ja hän seisoi.
Hän ei kuitenkaan vain seissyt, vaan alkoi heti ylistää Jumalaa.
Kun ymmärrämme, että voima on Jeesuksen nimessä, -
voimme käyttää tuota nimeä ja nostaa ihmisiä ylös.
Meidän on tajuttava, ettei voima ole seurakuntamme nimessä -
tai omissa hyvissä teoissamme. Voimme huutaa suurinta nimeä.
Se on Jeesuksen nimi. Jos elämme niin, että puheissamme -
ja teoissamme on aina kyse lähellä olevien ihmisten auttamisesta -
tekemään asioita, joita he eivät ole koskaan pystyneet tekemään, -
elämme arvokasta elämää. Sinulla on tuon korkeimman nimen voima.
Pietari sanoi, että me voimme pelastua vain tuossa nimessä.
Muista, että sinulla on auktoriteetti tuossa nimessä Jeesuksen kautta.
Älä pelkää tunnustaa tuota nimeä vaikeuksien keskellä, -
sillä Jeesus rakastaa sinua ja on sinun puolellasi.
Hän antaa sinulle lupauksensa, varjeluksensa ja arvovaltansa.
Ei ole toista nimeä.
8 vuotta sitten olin menossa naimisiin poikaystäväni kanssa.
Sain tietää olevani raskaana.
Koko tilanne pelotti minua. Olin suorastaan kauhuissani.
Pelkäsin, mitä vanhempani, ystäväni tai työnantajani sanoisivat.
Melko pian sain keskenmenon. Se oli kamalaa.
Koko tuon ajan koin oloni syylliseksi ja häpeälliseksi.
Jos joskus menin kirkkoon, poistuin sieltä saman tien.
En kokenut olevani arvollinen olemaan Jumalan läsnäolossa.
Käänsin katseeni täysin pois Jumalasta kohti kumppaniani.
Hän oli ainoa ihminen, jolta hain tukea ja tietä eteenpäin.
Kun menetimme vauvan, sovimme muistaakseni, -
ettemme puhuisi asiasta kenellekään.
En kuitenkaan päässyt eteenpäin ellen saanut puhua siitä.
Olin sekaisin, mutta hän ei halunnut tukea minua tai käsitellä asiaa.
Noin vuosi tämän jälkeen erosimme. Se oli hyvä, sillä se oli huono suhde.
Tarvitsin Jeesusta ja eheytymistä.
Jumala toimii meissä silloinkin, kun emme huomaa mitään.
Pikku hiljaa sain iloni takasin.
En enää häpeä elämääni. Tuo asia on osa menneisyyttäni, -
ja toivoisin, ettei sitä olisi tapahtunut, mutta se tapahtui.
Jumala auttoi minut sen läpi ja pelasti minut. En ikinä unohda sitä.
Sinä kaunistat vuoden hyvyydelläsi, -
vastaat meille upeilla teoilla.
Jumala, Pelastajamme, Sinun toivosi kaikuu -
kaukaisiin maihin ja merten ylitse.
Maalaa pellot kullanvaaleiksi, -
kastele sato sateillasi.
Jumalan virta täynnä elävää vettä -
virtaa kaikille, kuten olet säätänyt.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
Yhtyköön Maa tanssiin, -
kaunista se keväisillä sadekuuroilla.
Iltahämärä ja aamurusko välittäkööt ikuisesti -
kutsua tulla palvomaan Häntä.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
Ylistä Herran nimeä, -
sieluni, laula Hänen ansioistaan.
Kaikki, mikä elää, yhtyköön lauluun, -
tulkaa korottamaan Kuningastamme.
ILMAINEN CD TUKIJOILLEMME
Tämä toivo on sieluni ankkuri, varma ja luja.
Se vie minut pois luonnollisesta Jumalan iankaikkiseen läsnäoloon, -
jos vain aidosti uskon, että Hänen nimensä on korkeampi, -
Hänen Sanansa on suurempi ja että voimme ankkuroida toivomme niihin.
Totuus minusta ei enää perustu tekoihini, sukujuuriini, -
menneisyyteeni, nykyisyyteeni tai ansioluettelooni.
Evankeliumi kertoo totuuden minusta.
Juna 6 Brooklyn Bridgen kaupungin- talolle saapuu 2 minuutin kuluttua.
EI OLE TOISTA NIMEÄ
EI OLE TOISTA NIMEÄ ― JEESUS
Kristus, olemme täällä. Elämme Hänen kuolemastaan.
Jeesuksen nimessä -
kaikki masennus lakkaa ja jokainen vanki vapautetaan.
Jeesuksen nimessä, Jeesuksen nimessä.
EI OLE TOISTA NIMEÄ SAATAVISSA HEINÄKUUSSA 2014
Kiitos seurastasi. Tule mukaan myös ensi kerralla.
Jatkan suurimmasta nimestä ja siitä, mikä on meidän sen kautta.
Kiitän Jumalaa siitä, että mahdottomissa tilanteissa -
olen voinut huutaa avukseni Jeesuksen nimeä.
Tuo nimi on antanut minulle voiman, läpimurron ja paremman huomisen.
Uskon, että se tekee saman sinulle. Jumala siunatkoon sinua!
Suomennos: Anni Lähteenmäki